Covid-19-statistieke: Positiwiteitskoers op 8,7%(Argieffoto: Unsplash) Suid-Afrika het teen Vrydagaand altesaam 3 637 673 bevestigde Covid-19-gevalle gehad en 2 862 nuwe gevalle is aangemeld. Die jongste positiwiteitskoers is 8,7%. Nog 146 sterftes is aangeteken, waarvan agt die afgelope 24 tot 48 uur bevestig is. Dit bring die algehele sterftesyfer op 96 851 te staan. Altesaam 3 497 041 pasiënte het in dié stadium reeds herstel. Tans is daar 43 781 aktiewe gevalle van Covid-19. ŉ Totaal van 32 840 nuwe toetse vir Covid-19 is gedoen, waaronder 18 832 (56,1%) in die private sektor en 14 008 (43,9%) in die openbare sektor. Die meeste nuwe gevalle is steeds in Gauteng (38%), gevolg deur die Wes-Kaap (16%), KwaZulu-Natal en Mpumalanga (11% elk), Vrystaat, Noordwes en Limpopo (6% elk) en die Oos-Kaap en Noord-Kaap (3% elk). Nuwe gevalle per provinsie: Die departement van gesondheid het aangedui dat altesaam 30 537 877 inentings teen Vrydagaand gedoen is.